  Виталий Пронин Глазов городысь 21 аресъем пиосмурт «Ауди» машинаен инспекторез лёгаз.Нокытын ужасьтэм, дышетскисьтэм егит воргорон сюрес вылын мынон-ветлон правилоосты тӥямез понна кыл кутон улэ трос пол сюрылэмын вылэм ини. 17-тӥ январе 10 часын ӝыт со нош ик кудӟем йырын руль сьӧры пуксем. Ленин ульча кузя урмыса ворттылонъяз инспекторлэсь дугдыны косэмзэ синйылтымтэ. Ӝоглыксэ будэтыса, полицейскоез мырӟытэм но капот вылаз ог 500 метр нуэм. Та сяна, муз вылэ усем инспекторлэн пыдъёсыз вылтӥ машинаен ортчем.Та учыръя ӝутэмын 318-тӥ статьяя - юдурез утисез вӧсь карон - уголовной уж. Соя  укылтэмъёслы чакламын 5-ысен 10 арозь кечат-вамат укно сьӧрын пукон.  